**KGJK, Nr.374/2017**

**27 dhjetor 2017**

**KËSHILLI GJYQËSOR I KOSOVËS,** (KGJK) në bazë të nenit 108 paragrafi 5 të Kushtetutës së Republikës së Kosovës, nenit 49 të Ligjit nr. 03/L-223 për Këshillin Gjyqësor të Kosovës, Rregullores për Organizmin dhe Funksionimin e Zyrës së Prokurorit Disiplinor (ZPD), Nr.01/2016 si dhe nenit 30 të Rregullores mbi Organizmin dhe Veprimtarin e Këshillit Gjyqësor të Kosovës, në e mbledhjen e 196-të, të mbajtur me 27 dhjetor 2017, merr këtë:

**V E N D I M**

1. Drejtori i Zyrës së Prokurorit Disiplinor konform përgjegjësive ligjor dhe Rregullores për Organizmin dhe Funksionimin e Zyrës së Prokurorit Disiplinor (ZPD), Nr.01/2016 t’i ndërmerr të gjitha veprimit e nevojshme për rekrutimin e stafit mbështetës.
2. Obligohet Sekretarit i KGJK- së që t’i ofroj mbështetje administrative Zyrës së Prokurorit Disiplinor rreth procedurave te rekrutimit të stafit mbështetës.
3. Vendimi hyn në fuqi me datë 27 dhjetor 2017.

**A r s y e t i m**

Këshilli Gjyqësor i Kosovës me datë 27 dhjetor 2017, ka shqyrtuar kërkesën e z. Zef Prendrecaj, drejtor i Zyrës së Prokurorit Disiplinor për shpalljen e konkursit të tre (3) pozitave zyrtar ligjor në Zyrën e Prokurorit disiplinor për shkak si thuhet në kërkesë volumit të madh të punëve në shqyrtimin, analizimin dhe hetimin e pohimeve për sjellje të mundshme të pahijshme të kryera nga gjyqtar dhe prokuror dhe për këtë arsye është nevojë urgjente për ngritjen e kapaciteteve burime njerëzorë në ZPD.

Këshilli Gjyqësor i Kosovës pas shqyrtimit dhe diskutimit lidhur me kërkesën në fjalë konsideroj se konform përgjegjësive ligjore dhe Rregullores për Organizmin dhe funksionimin e Zyrës së Prokurorit Disiplinor (ZPD), nr.01/2016, drejtori i Zyrës së Prokurorit Disiplinor mundet me t’i ndërmarr veprimet e nevojshme për rekrutimin e stafit mbështetës.

Andaj, Këshilli me qellim të zbatimit të obligimeve ligjore, duke u bazuar nga ajo që u tha si më lartë, vendosi si ne dispozitiv të këtij Vendimi.

Nehat IDRIZI,

Kryesues i Këshillit Gjyqësor të Kosovës

*Kopje e vendimit i dërgohet:*

* *Zyrës së Prokurorit Disiplinor*
* *Drejtorit të Sekretariatit të KGJK-së;*
* *Departamentit Administratës dhe Personelit*
* *Arkivit të KPK.*